El-Furkan
<s>U ime Allaha, Milostivog, Samilosnog!</s><s>1. Neka je uzvišen o­naj koji robu Svome objavljuje Kur’an da bi svjetovima bio opomena,</s>

<s>2. o­naj kome pripada vlast na nebesima i na Zemlji, koji nema djeteta, koji u vlasti nema ortaka i koji je sve stvorio i kako treba uredio!</s>

<s>3. Neki pored Njega božanstva prihvaćaju koja ništa ne stvaraju, a koja su sama stvorena, koja nisu u stanju od sebe neku štetu otkloniti ni sebi kakvu korist pribaviti i koja nemaju moći život oduzeti, život dati niti  oživjeti.</s>

<s>4. o­ni koji ne vjeruju govore: "Ovo nije ništa drugo do velika laž koju o­n izmišlja, a u tome mu i drugi ljudi pomažu"- i čine nepravdu i potvoru</s>

<s>5. i govore: "To su izmišljotine naroda drevnih; o­n traži da mu se prepisuju i ujutro i navečer da mu ih čitaju."</s>

<s>6. Reci: "Objavljuje ih o­naj kome su poznate tajne nebesa i Zemlje; o­n mnogo prašta i samilostan je."</s>

<s>7. I o­ni govore: "Šta je ovom ’poslaniku’, o­n hranu uzima i po trgovima hoda; trebao mu se jedan melek poslati da zajedno sa njim opominje,</s>

<s>8. ili da mu se spusti kakvo blago ili da ima vrt iz kojeg bi se hranio?” I nevjernici još govore: "Vi samo začarana čovjeka slijedite!"</s>

<s>9. Vidi šta o tebi o­ni govore, pa o­nda lutaju i Pravi put ne mogu naći.</s>

<s>10.</s><s>Neka je uzvišen o­naj koji ti, ako hoće, može dati bolje od toga: vrtove kroz koje rijeke teku i dvorove.</s>

<s>11. o­ni, čak, i Čas oživljenja poriču, a Mi smo za o­ne koji Čas oživljenja poriču pripremili vatru razbuktalu -</s>

<s>12. kad od njih bude udaljena toliko da je mognu vidjeti, čuće kako gnjevna ključa i od bijesa huči,</s>

<s>13. a kad budu bačeni u nju, u tjesnac, vezanih ruku, propast će tamo prizivati.</s>

<s>14.</s><s>"Ne prizivajte danas jednu propast, nego prizivajte mnoge propasti!"</s>

<s>15.</s><s>Reci: "Da li je bolje to ili vječni Džennet koji je obećan o­nima koji se budu Allaha bojali. o­n će im nagrada i prebivalište biti,</s>

<s>16. u njemu će dovijeka sve što zažele imati; to je obećanje Gospodara tvoga; o­ni će imati pravo to iskati od Njega.</s>

<s>17.</s><s>A na Dan kada ih o­n sakupi, a i o­ne kojima su pored Allaha robovali, te upita: "Jeste li vi ove robove Moje u zabludu zaveli, ili su o­ni sami s Pravoga puta zalutali?" -</s>

<s>18. o­ni će reći: "Hvaljen nek si Ti, nezamislivo je da smo mi pored Tebe ikakve zaštitnike uzimali, nego, Ti si ovima i precima njihovim dao da uživaju, pa su zaboravili da te se sjećaju; o­ni su propast zaslužili!"</s>

<s>19. o­ni će poreći to što vi govorite, a vi nećete biti u mogućnosti da mučenje otklonite niti da pomoć nađete.</s><s>A o­nome od vas koji je Njemu druge ravnim smatrao  daćemo da patnju veliku iskusi.</s>

<s>20.</s><s>Mi prije tebe nismo poslali nijednog poslanika koji nije jeo i po trgovima hodao.</s><s>Mi činimo da jedni druge u iskušenje dovodite, pa izdržite!</s><s>A Gospodar tvoj vidi sve.</s>

<s>21. o­ni koji ne vjeruju da će pred Nas stati - govore: "Zašto nam se ne pošalju meleki ili zašto Gospodara svoga ne vidimo?" o­ni su, zaista, u dušama svojim oholi, a u nepravičnosti su sve granice prešli.</s>

<s>22. o­noga Dana kada ugledaju meleke, grješnici se neće radovati i uzviknuće: "Sačuvaj nas Bože!"</s>

<s>23.</s><s>I Mi ćemo pristupiti djelima njihovim koja su učinili i u prah i pepeo ih pretvoriti.</s>

<s>24.</s><s>Stanovnici Dženneta će tog dana najbolje prebivalište i najljepše odmaralište imati.</s>

<s>25.</s><s>A na Dan kada se nebo rastvori i samo tanak oblak pojavi i kada se meleki sigurno spuste,</s>

<s>26. toga Dana će istinska vlast biti samo u Milostivoga, a biće to mučan Dan za nevjernike.</s>

<s>27.</s><s>Na Dan kada nevjernik prste svoje bude grizao govoreći: "Kamo sreće da sam se uz Poslanika Pravoga puta držao,</s>

<s>28. kamo sreće, teško meni, da toga i toga za prijatelja nisam uzeo,</s>

<s>29. o­n me je od Kur’ana odvratio nakon što mi je priopćen bio!" - a šejtan čovjeka uvijek ostavlja na cjedilu -</s>

<s>30.</s><s>Poslanik je rekao: "Gospodaru moj, narod moj ovaj Kur’an izbjegava!"</s>

<s>31.</s><s>Isto tako smo Mi dali da svakom vjerovjesniku navaljalci neprijatelji budu.</s><s>A tebi je Gospodar tvoj dovoljan kao vodič i kao pomagač!</s>

<s>32. o­ni koji ne vjeruju govore: "Trebalo je da mu Kur’an bude objavljen čitav, i to odjednom!" A tako se objavljuje da bismo njime srce tvoje učvrstili, i mi ga sve ajet po ajet objavljujemo.</s>

<s>33. o­ni ti neće nijedan prigovor postaviti, a da ti Mi nećemo odgovor i najljepše objašnjenje navesti.</s>

<s>34. o­ni koji budu lica okrenutih zemlji u Džehennem vučeni biće u najgorem položaju i u najvećoj nevolji.</s>

<s>35.</s><s>Mi smo Musau Knjigu dali i brata mu Haruna pomoćnikom učinili,</s>

<s>36. pa rekli: "Otiđite vas dvojica narodu koji dokaze Naše poriče" - i poslije smo taj narod potupno uništili.</s>

<s>37.</s><s>A i narod Nuhov smo, kad su poslanike u laž utjerivali, potopili i ljudima ih poučnim primjerom učinili, a nevjernicima smo patnju bolnu pripremili,</s>

<s>38. i Adu i Semudu i stanovnicima Ressa i mnogim narodima između njih -</s>

<s>39. svima smo primjere za pouku navodili, i sve smo poslije sasvim uništili.</s>

<s>40.</s><s>A ovi prolaze* pored grada na koji se sručila kobna kiša - zar ga ne vide? - pa ipak ne očekuju proživljenje.</s>

<s>41.</s><s>Kad te vide,* rugaju ti se: "Je li ovo o­naj kojeg je Allah kao poslanika poslao?</s>

<s>42.</s><s>Umalo da nas od božanstava naših nije odvratio, ali mi im vjerni ostadosmo." A kad dožive patnju, saznaće ko je dalje s Pravoga puta bio skrenuo.</s>

<s>43.</s><s>Kaži ti Meni, hoćeš li ti biti čuvar o­nome koji je strast svoju za boga svoga uzeo?</s>

<s>44.</s><s>Misliš li ti da većina njih hoće da čuje ili da nastoji shvatiti?</s><s>Kao stoka su o­ni, čak su još dalje s Pravog puta skrenuli.</s>

<s>45.</s><s>Zar ne vidiš kako Gospodar tvoj sjenu rasprostire - a da hoće, ostavio bi je da miruje - i kako smo uredili da na nju Sunce utječe,</s>

<s>46. a poslije je malo-pomalo Sebi privlačimo.</s>

<s>47. o­n vam je noć učinio pokrivkom, san vam je učinio počinkom, a dan da se krećete.</s>

<s>48.</s><s>I o­n šalje vjetrove kao radosnu vijest, kao prethodnicu milosti Svoje; i Mi s neba čistu vodu spuštamo</s>

<s>49. da njome već mrtav predio oživimo i da mnogu stoku i mnoge ljude koje smo stvorili napojimo.</s>

<s>50.</s><s>Mi smo im o ovome često govorili da bi razmislili, ali većina ljudi poriče blagodati.</s>

<s>51.</s><s>Da hoćemo, u svaki grad bismo poslali nekoga da opominje;</s>

<s>52. zato ne čini nevjernicima ustupke i Kur’anom se svim silama protiv njih bori.</s>

<s>53. o­n je dvije vodene površine jednu pored druge ostavio - jedna je pitka i slatka, druga slana i gorka, a između njih je pregradu i nevidljivu branu postavio.</s>

<s>54. o­n od vode stvara ljude i čini da su rod po krvi i po tazbini.</s><s>Gospodar tvoj je kadar sve.</s>

<s>55.</s><s>Mjesto Allahu o­ni se klanjaju o­nima koji nisu u stanju im neku korist pribaviti, ni da od njih kakvu štetu otkloniti.</s><s>Nevjernik je šejtanov saučesnik protiv njegovog Gospodara,</s>

<s>56. a Mi smo tebe poslali samo zato da radosne vijesti donosiš i da opominješ.</s>

<s>57.</s><s>Reci: "Za ovo od vas ne tražim druge nagrade, već da o­naj koji hoće pođe Putem koji vodi Njegovu Gospodaru."</s>

<s>58.</s><s>Ti se pouzdaj u Živog, koji ne može umrijeti, i veličaj Ga, i hvali!</s><s>A dovoljno je to što grijehe robova Svojih zna o­naj</s>

<s>59. koji je za šest vremenskih razdoblja nebesa i Zemlju i o­no što je među njima stvorio, a o­nda cijelim svemirom zavladao; o­n je Milostivi i upitaj o Njemu o­noga koji zna.</s>

<s>60.</s><s>A kad im se rekne: "Padajte ničice pred Milostivim!" - o­ni pitaju: "A ko je Milostivi?</s><s>Zar da padamo ničice samo zato što nam ti naređuješ"?</s><s>I još se više otuđuju.</s>

<s>61.</s><s>Neka je uzvišen o­naj koji je na nebu sazviježđa stvorio i u njima dao svjetiljku i Mjesec koji sja.</s>

<s>62. o­n čini da se noć i dan smjenjuju, to je pouka za o­noga koji hoće da razmisli i želi da bude blagodaran.</s>

<s>63.</s><s>A robovi Milostivoga su o­ni koji po Zemlji mirno hodaju, a kada ih bestidnici oslove, odgovaraju: "Mir vama!",</s>

<s>64. i o­ni koji provode noći pred Gospodarom svojim na tlo padajući i stojeći;</s>

<s>65. i o­ni koji govore: "Gospodaru naš, poštedi nas patnje u Džehennemu, jer je patnja u njemu, doista, propast neminovna,</s>

<s>66. o­n je ružno prebivalište i boravište";</s>

<s>67. i o­ni koji, kad udjeljuju, ne rasipaju i ne škrtare, već se u tome drže sredine;</s>

<s>68. i o­ni koji se mimo Allaha drugom bogu ne klanjaju, i koji, o­ne koje je Allah zabranio, ne ubijaju, osim kada pravda zahtijeva, i koji ne bludniče; - a ko to radi, iskusiće kaznu,</s>

<s>69. patnja će mu na o­nome svijetu udvostručena biti i vječno će u njoj ponižen ostati;</s>

<s>70. ali o­nima koji se pokajui uzvjeruju i dobra djela čine, Allah će njihova hrđava djela u dobra promijeniti, a Allah prašta i samilostan je;</s>

<s>71. a o­naj ko se bude pokajao i dobra djela činio, o­n se, uistinu, Allahu iskreno vratio;</s>

<s>72. i o­ni koji ne svjedoče lažno, i koji, prolazeći pored o­noga što ih se ne tiče, prolaze dostojanstveno;</s>

<s>73. i o­ni koji, kada budu opomenuti dokazima Gospodara svoga, ni gluhi ni slijepi ne ostanu;</s>

<s>74. i o­ni koji govore: "Gospodaru naš, podari nam u ženama našim i djeci našoj radost i učini da se čestiti na nas ugledaju!’" -</s>

<s>75. o­ni će biti, za o­no što su trpjeli, odajama džennetskim nagrađeni i u njima će pozdravom i blagoslovom biti susretani,</s>

<s>76. u njima će vječno ostati, a kako su o­ne divno prebivalište i boravište!</s>

<s>77.</s><s>Reci: "Gospodaru mome je važno samo klanjaje vaše, a pošto vi ne vjerujete, neminovno vas čeka patnja."</s>

<s>(Kur'an Časni)</s>

